**MARUDIO YA MASHAIRI**

1. **Soma shairi hili kasha ujibu maswali yanayofuata:**

Jukwani naingia, huku hapa pasokota,

Kwa uchungu ninalia, hii tumbo nitaikata,

Msiba mejiletea, nimekila kiso takata,

We tumbo nitakupani, uwe umetosheka?

Wazee hata vijana,wote umewasubua,

Huruma nao hauna, heshima kawakosea,

Ukambani na Sagana, hata mbwa wararua,

We tumbo nitakupani, uwe umetosheka?

Wahasibu ofisini,kibwebwe mejifunga,

Miaka mingi vitabuni, ili wasikose unga,

Nadhari wanadhamini, hesabu wanazirenga,

We tumbo nitakupani, uwe umetosheka?

Wapenzi wa kiholela, pia wanakuogopa,

Baada yao kulala, wana wao wanatupa,

Wakihitaji chakula, wanachokora mapipa,

We tumbo nitakupani, uwe umetosheka?

Wafugaji hata nao, kama dawa wakwamini,

Hawajali jiranio, wamesusia amani,

Wanaiba ng'ombe wao, na kuzua kisirani,

We tumbo nitakupani, uwe umetosheka?

Nayo mizozo ya maji, kaonekana kwa mara,

Hiyo nayo ni dibaji, sababu sio harara,

Njaa wahepe wenyeji, huo ndio mkarara,

We tumbo nitakupani, uwe umetosheka?

Ningeweza kukuuza, ingekuwa siku njema,

Tena kwa bei ya meza, sokoni nimesimama,

Wala tena singewaza, kuhusu wali na sima,

We tumbo nitakupani, uwe umetosheka?

Hatima umefikika, naenda zangu nikale,

Mate yanidondoka, kwa mnukio wa wale,

Naomba kwenda kukaa, wala sio nikalale,

We tumbo nitakupani, uwe umetosheka?

## Maswali

1. Lipe anwani mwafaka shairi hili. (alama 2)
2. Shairi hili ni la aina gani? Toa sababu. (alama 2)
3. Huku ukitolea mifano mwafaka, taja arudhi zilizotumiwa katika ubeti wa tatu. (alama 4)
4. Andika ubeti wa nne kwa lugha nathari. (alama 4)
5. Thibitisha kuwepo kwa idhini ya ushairi. (alama 2)
6. Taja madhila anayoelezea mtunzi wa shairi hili yaletwayo na tumbo. (alama 4)

1. Elezea maana ya maneno yafuatayo. (alama 2)

(a) Dibaji

(b) Harara

AU

Ningali kinda nishike, viungo vi teketeke,

 Sinipe simi nizuke, na vichaka nivifyeke,

 Dhibiti nivuvumke, usidiriki makekeke,

 Pulika usikiuke, mpe mtoto hakiye,

**2.** Mungavunja haki yake, madhara milele kwake,

 Wa kiume na wa kike, mpeni yaliyo yake,

 Kwa makini mumshike, kadiri makamo yake,

 Pulika msikiuke mpe watoto haki yake.

**3.** Kwanza ni watani wake, Uandae aridhike,

 Atuze mtima wake, maudhi yasimshike,

 Kuta nne zizunguke, na hofu imbanduke,

 Pulika msikiuke, mpe mtoto haki yake.

**4.** Pili ni chakula chake, ‘jengeke siha yake,

 Mpe titi alishike, anyonye asihinike,

 Kuta nne zizunguke, na hofu imbanduke,

 Pulika msikiuke, mpe mtoto haki yake.

**5.** Mpe tiba ‘sidhurike, ndwele asiathirike,

 Fikira zimpanuke, atambue rika lake,

 Penye daraja avuke, mvushe asighurike,

 Pulika msikiuke, mpe mtoto haki yake.

**6.** Angakuwa chekecheke, apande shule avuke,

 Mpe taaluma yake, adhibiti apanuke,

 Ufundi na dhima zake, ayashike ajivike,

 Pulika msikiuke, mpe mtoto hakiye.

**7.** Jifanye kipenzi chake, mpende asihinike,

 Amani ijae kwake, daima asikereke,

 Vizito usimtwike, visivyo vipimo vyake,

 Pulika msikiuke, mpe mtoto hakiye.

**8.** Elimu chuo ashike, apanuke bongo lake,

 Atende jukumu lake, ahudumie wenzake,

 Ajue wajibu wake, atende asitepweke,

 Pulika msikiuke, mpe mtoto hakiye.

**9.** Hima kwa muumba wake, muhimidi aongoke,

 Roho yake isafike, ahera asisumbuke,

 Neema imzunguke, maovu yamuepuke,

 Pulika msikiuke, mpe mtoto hakiye.

 **Maswali**

1. Nafsi neni ametaja haki zinazomstahiki mtoto. Zitaje na uzifafanue. (alama 4)
2. Eleza kwa kutoa mifano mbinu mbili zinazotumiwa na mshairi kutosheleza mahitaji ya kiarudhi

1. Bainisha umuhimu wa tamathali zozote ***mbili*** za usemi zilizotumika katika shairi hili (alama 4)
2. Eleza ubeti wa tano kwa lugha nathari (alama 4)
3. Taja na ufafanue toni ya mshairi (alama 2)
4. Eleza maana ya misamiati ifuatayo (alama 2)

 i) Mtima

 ii) Asihinike

 iii) mbi

 iv) asighurike

Kiatu umepasuka, mwenyeo ni masikini

Nakuona wararuka, ukanyagapo njiani

Hivyo ngozi kichunjuka, ‘takusaidia nani?

Uvawavyo miguuni,utazidi kutoboka.

Awali ulisifika, ulipotoka dukani

Mwenyeo aliudhika, upitapo matopeni

Rangi aliyokupaka, kwa leo ungepakwani?

Uvawavyo miguuni, utazidi kutoboka.

Urembo umekutoka, si kama vile zamani

Weupe ulimemeka, mwenyeo ‘kikuthamini

Sasa amefilisika, japo enenda kazini

Uvawavyo miguuni, utazidi kutoboka.

Yakaa umekenuka, wangaliapo usoni

Kama kwamba unacheka, una kicheko kinywani

Tena ulivyopanuka, bila shaka u ta’bani

Uvawavyo miguuni, utazidi kutoboka.

Vidole vinaoneka, vimekunyata humoni

Wayo unadhihirika, kwani soli mashakani

Wafanya nyingi dhihaka, upitapo sakafuni

Uvawavyo miguuni, utazidi kutoboka.

Kwa kweli utatoboka, jinsi hali ya Fulani

Kila unaponyanyuka, ana wewe miguuni

Miezi tele yapita, pasi kulipwa kipeni

Uvawavyo miguuni, utazidi kutoboka.

Mwenyeo yalimfika, kwanzia mwezi wa juni

‘Ngawa kazini afika, tajiriye amhini

Hivo huwezi tunzika, kiatu cha mokasini

Uvawavyo miguuni, utazidi kutoboka.

Ijapo amekuchoka, hangekutupa pipani

Kwani unahitaji, kutembea ofisini

Tena inadhihirika, si mzaha si utani

Uvawavyo miguuni, utazidi kutoboka.

Takubidi kutumika, kutuliza wayoni

Kwani huwezi tunzika, wala kulipia deni

Tena umeshadunika, kupelekwa kwa rahani

Uvawavyo miguuni, kupelekwa kutoboka.

MASWALI

1. Ni anwani gani inayofaa shairi hili? (alama 1)
2. Taja na ueleze tamathali ya usemi iliyotumika katika ubeti wan ne wa shairi hili. (alama 2)
3. Kwa kutoa mifano mitatu, onyesha jinsi **inkisari** ilivyotumika katika shairi hili. (alama 3)
4. Taja bahari mbili zinazodhihirisha katika shairi hili. (alama 1)
5. Ni mambo gani yanayodhihirisha kwamba kiatu kimetokwa na uembo? (alama 3)
6. Ni sababu gani zinazomfanya mwenye kiatu kuendelea kukitumia? (alama 2)
7. Huku ukitoa mifano mwafaka, taja mambo yanayoonyesha kwamba hili ni shairi la arudhi.

h) Taja maana ya maneno haya kama yalivyotumika katika shairi. (alama 2)

1. Kenuka
2. Rahani
3. E alifajiri, mwenye nuru tele, inayoangaza,

 Ni alifajiri, mwenye na miale, inayopendeza,

 Kwa alifajiri, japo iko kule, inatupumbaza.

1. E alifajiri, pambo lako zuri, linatushangaza,

 Ni alifajiri, umebashiri, kuwa kumengaza,

 Kwa alifajiri, sote huwa huri, unapotokeza.

1. E alifajiri, ya mchanganyiko, rangi ulopawa,

 Ni alifajiri, kutokeza kwako, ndipo lije juwa,

 E alifajiri, wewe ukiwako, hofu hupungua.

1. Ni alifajiri, unayeamsha, watu walolala,

 E alifajiri, unawakumbusha, kuabudu Mola,

 E alifajiri, watufurahisha, tunapokuola.

5 E alifajiri, hilo lako pambo, linalopendeza,

 E alifajiri, mbali ya urembo, waondoa giza,

 Ni alifajiri, usiye na kombo, wala kuunguza,

6. E alifajiri, huwa kama uwa, unapochomoza,

 E alifajiri,tunapokujuwa, tukajitengeza,

 Kwa alifajiri, hujiweka sawa, kwa kujitembeza.

7. E alifajiri, kundi la waovu, linapokuona,

 Kwa alifajiri, hupungua nguvu, wakatimukana,

 Kwa alifajiri, na wasuluhivu, kwako hujivuna.

8 E alifajiri, kwenye ulimwengu, wewe ukifika,

 Kwa alifajiri, giza na kungu, vyote huondoka,

 Kwa alifajiri, viumbe vya Mungu, huanza kutoka.

9. Kwa alifajiri, hutakata mbingu, zikanawirika,

 Kwa alifajiri, huwa lake fungu, jogoo kuwika,

 Kwa alifajiri, hufunguka pingu, watu wakatoka.

10. E alifajiri, wekundu mzuri, na weupe wake,

 Kwa alifajiri, mfano wa zari,hilo pambo lake,

 Kwa alifajiri, una na bahari, na kijana chake.

***maswali***

1. Eleza Lugha anayoitumia mshairi katika kuisifu ‘E alifajiri’ (alama 4)
2. Taja vitambulisho mbalimbali vyenye kutoa ishara kwamba sasa kunapambazuka (alama 4)
3. Giza huwa limesitiri kina nani? Na alifajiri ikiingia hao waliositirika hufanya nini? Kwa nin

 (alama 2)

1. Katika ubeti wa tisa, nani ‘hufunguka pingu’. Eleza (alama 2)
2. Ni katika ubeti gani ambapo mshairi anatumia jazanda yenye kuonyesha kuwa alifajiri hupambwa kwa miale ya dhahabu. Thibitisha. (alama 1)
3. Eleza maana ya tamathali za Lugha zifuatazo:
4. Nini maana ya giza na ukungu
5. Nini tofauti yao kimaana?
6. Una na bahari, na kijani chake. (alama 4)
7. Toa neno moja kwa kila neno lifuatalo lenye maana sawa na hilo: (alama 5)
8. Nuru
9. Huri
10. Tunapokuola
11. Wasuluhivu
12. Viumbe

Msambe naja kuteta, nina wema wa kalima,

Moto wanikatakata, maini yangu yachoma,

Ili nipate takata, ukweli wote ‘tasema,

Anayekataa pema, pabaya panamuita.

Muacha pema hujuta, aendapo si salama,

Bahati ni kama nyota, humemeta na kuzima,

Sikimbilie mafuta, ukatae kula sima,

Anayekataa pema, pabaya panamuita.

Haraka zina matata, angaza mbele na nyuma,

Tenda mambo kwa kusita, usije ukalalama,

Keti pako ukipata, kwa muradi wa uzima,

Anayekataa pema, pabaya panamuita.

Pema si penye mafuta, au pa wali na nyama,

Pema watu hutafuta, utulivu na hekima,

Si hoja penye ukata, pa watu hali ya nyuma,

Anayekataa pema, pabaya panamuita.

Mahali pema ambata, kwa vitendo na huduma,

Sikae penye matata, palipojaa hasama,

Lau kama pamemeta, hapafai kwa daima,

Anayekataa pema, pabaya panamuita.

*Maswali*

(a) Lipe anwani mwafaka shairi hili. (alama 1)

(b) Bainisha bahari mbili za shairi hili. (alama 2)

(c) Eleza muundo wa shairi hili. (alama 4)

(d) Fafanua dhamira ya mshairi. (alama 1)

(e) Andika ubeti wa tatu kwa lugha ya nathari. (alama 4)

(f) Onyesha jinsi mshairi alivyoutumia uhuru wake. (alama 3)

(g) Kwa kutoa mifano, bainisha tamathali mbili za usemi zilizotumika katika shairi hili. ( (alama 2)

(h) Eleza maana ya msamiati ufuatao. (alama 3)

(i) Kalima

(ii) Mafuta

(iii) Ukata

**7.** *Soma shairi lifuatalo kisha ujibu maswali.*

Mwananchi: Ingawa ni nchi yangu, mie siipendi sana,

Ina tando la ukungu, kadha mawimbi mapana.

Mzalendo: Wewe u mwana wa wapi, ni bora kujulishana,

Msimamo wako mpi, imara uloshikana?

Mwananchi: Hayo ni maswali gani, au tunataniana?

Hunijui toka lini, mzawa mjulikana!

Mzalendo: Sura yako naijua, ila kadhia hapana,

Vile navyokutambua, sivyo ninavyokuona.

Mwananchi: Mimi usinitazame, angalia kila kona,

Si wake na si waume, vile wavyozongeana.

Ni vurugu na hujuma,si wazee si vijana.

Hatokezi mtu mwema, msafi aso jaana?

Watoto waliosoma, si watu ni Subuhana?

Pa kutoka huduma, wanaenda kujivuna.

Mzalendo: Kweli unanishangaza, ni kama tunagombana.

Ama tunazungumza, bayana kuambizana?

Mwananchi: Unakwea na kuwanda, wengine wakaondeana,

Unachuma usopanda, kuhemera usovuna.

Mzalendo: Nakuona una nyingi, tafakuri za maana,

Maneno yenye msingi, bali doa ni la jana.

Asubuhi na mapema, nuru ipotanzukana,

Giza jekundu kuhama, jeusi likatandana.

Mwananchi: Hujawa kindakindaki, mzalendo mwungwana,

Abadi sikuafiki, koma kunidonadona.

Jukwani mpenda uma, huko chama ndiwe ngwena,

Watafuna watu nyama, vijikongwe na watwana.

Umesoma kitu gani, taaluma za kulana?

Nchi yetu taabani, na shahada umebana!

Sije kwangu kunitubu, niko macho ninaona,

Damu yako ni tabu, osha utoe laana.

Ati wewe mzalendo, mwenye tumbo limenona,

Na madole yenye gando, ya kuhujumu mchana!

Mimi ninakuachia, nisije nikajichuna,

Kemi zangu najutia, sitaki kutatizana.

*Maswali*

(a) Shairi hili ni la aina gani? Toa sababu.(alama 2)

(b) Eleza maudhui manne yanayodhihirika katika shairi hili.(alama 4)

(c) Eleza jinsi uhuru wa kishairi ulivyotumika katika shairi hili.(alama 2)

(d) Eleza mtindo wa mwandishi ulivyotumika katika shairi hili.(alama 2)

(e) Mshairi anamaanisha nini anaposema ‘watafuna watu nyama, vijikongwe na watwana?(alama 2)

(f) Thibitisha kwamba shairi hili ni la kimapokeo.(alama 2)

(g) Taja toni ya Mwananchi katika shairi.(alama 2)

(h) Eleza maana ya msamiati ufuatao kama ulivyotumika katika shairi.(alama 4)

1. Bayana
2. Tafakuri
3. Kunidonadona
4. Ngwena

Nyoka amegutuka, ndani ya shimo kutuna,

Tena amekasirika, hasira zenye kununa,

Nyoka anababaika, shimoni kwa kujikuna,

Siafu wamekazana, nyoka amekasirika.

Shimoni ataondoka, hilo nataja kwa jina,

Nyoka anajuwa fika, siafu wakiungana,

Nguvu zao zaongezeka, shimoni watagomana,

Siafu wamekazana, nyoka amekasirika.

Siafu wakijishika, mshiko kushikamana,

Kwamba wanampeleka, sultani wao bwana,

Shimoni wanapofika, nyoka la kufanya hana,

Siafu wamekazana, nyoka amekasirika

Siafu wanapofika, na nyoka wakikutana,

Nyoka hawezi kufoka, huwa ametulizana,

Ndipo nyoka huondoka, na wana wakilizana,

Siafu wamekazana, nyoka amekasirika

Kupo na kukanganyika, hilo na natujue sana,

Nyoka anapoondoka, siafu hulaliana,

Huuma hupumzika, hapo hakutafanana,

Siafu wamekazana, nyoka amekasirika.

Nyoka akishaondoka, na siafu hujazana,

Shimoni wakipeleka, vyakula kutiliana,

Ndilo walilotaka, wale kwa kutulizana,

Siafu wamekazana, nyoka amekasirika.

(S. Abdu Kandoro)

**Maswali**

 a) Shairi hili linazungumzia nini? (alama 2)

 b) Ukitumia vigezo vifuatavyo, eleza aina za shairi hili. (alama 2)

 i) Vipande

 ii) Vina

 c) Bainisha matumizi manne ya Jazanda katika utungo huu. (alama 4)

 d) Andika ubeti wa sita kwa lugha nathari. (alama 4)

 e) Onyesha mtunzi alivyotumia kibali chake cha utunzi katika ubeti wa pili. (alama 4)

 f) Fafanua umuhimu wa mkarara wa shairi hili. (alama 4)

 Chema hakidumu, kingapendekeza,

 Saaikitimu, **kitakuteleza**,

 Ukawanahamu, kukingojeleza,

 Huwanivigumu, kamwehutaweza.

 Chema sikiimbi, kwambanakitweza,

 Japomaratumbi, kinshaniliza,

 Na japosiombi, kipaten’ongeza,

 Mtuhaniambi, pa kujikimbiza.

 Chema mara ngapi, kin’niondoka,

 Mwanangu yu wapi?Haku kaa mwaka,

 Kwa muda mfupi, aliwatilika,

 Ningefanya lipi, ela kumzika?

 Chemawangu babu, kibwanaBashee,

 Alojipatabu, kwamba anilee,

 Na yakwesababu, nini tengenee,

 Ilhaliwahhabu, mara amtwee.

 Chema wangu poni, kipenzi nyanyangu,

 Hadi sikuhini, yu moyoni mwangu,

 Yu moyoni ndani, hadi kufa kwangu,

 Ningamtamani, hatarudi kwangu.

**Maswali**

1. Lipe shairi hili anwan imwafaka (al. 2)
2. Eleza bahari **mbili** zinazojitokeza katika shairi hili (al. 4)
3. Ni nini maudhui ya shairi hili? (al. 2)
4. Onyesha matumizi ya aina **tatu** za uhuru wa ushairi (al. 3)
5. Eleza umbo la betimbilizamwisho. (al. 4)
6. Taja na kuonyesha tamathali **mbili** za Lugha zilizoko kwenye shairi hili. (al. 2)
7. Fafanua msamiati huu kwa muktadha wa shairi hili (al. 3)

i) Kitakuteleza

ii) Kinshaniliza

iii) ela.

**Soma shairi hili kisha ujibu maswali.**

**8. Wenye vyao Watubana**

1. Wenye vyao watubana, twaumia maskini,

La kufanyiza hatuna, hali zetu taabani,

Kwa sasa kilo ya dona, bei mia ishirini,

Wakubwa tuteteeni, wenye vyao watubana.

2. Washindana matajiri, kwa bei siyo utani,

 Na pigo kwa mafakiri, tunao hali ya chini,

 Wazeni kutafakari, wanyonge tu madhilani,

 Wakubwa tuteteeni, wenye vyao watubana.

3. Limekuwa kubwa zogo, hakwendeki madukani,

 Fungu moja la muhogo, sasa shilingi miteni,

 Huo mkubwa mzigo, waelemea vichwani,

 Wakubwa tuteteeni, wenye vyao watubana.

4. Si hichi wala si kile, hakuna cha afueni,

 Bei imekuwa ndwele, wenye macho lioneni,

 Ukiutaka mchele, pesa jaza mfukoni,

 Wakubwa tuteteeni, wenye vyao watubana.

5. Waliko hao samaki, huko ndiko uchawini,

 Wachuuzi hawacheki, zimewatoka huzuni,

 Vibuwa havishikiki, kimoja kwa hamsini,

 Wakubwa tuteteeni, wenye vyao watubana.

6. Maisha yetu viumbe, yamekuwa hilakini,

 Wenye vyao kila pembe, wametukaa shingoni,

 Nyama ya mbuzi na ng’ombe, sasa hali maskini,

 Wakubwa tuteteeni, wenye vyao watubana.

7. Maji yamezidi unga, kwa lodi wa darajani,

Kajitolea muhanga, kwa bei hawezekani,

 Mvao wake wa kanga, ni shilingi elifeni,

 Wakubwa tuteteeni, wenye vyao watubana.

**Maswali**

(a) Fafanua toni ya shairi hili. (alama 2)

(b) Jadili dhamira ya nafsi neni. (alama 2)

(c) Andika ubeti wa sita kwa lugha nathari. (alama 4)

(d) Fafanua kwa kutoa mfano, mbinu moja aliyotumia mshairi kutosheleza mahitaji ya kiarudhi katika shairi hili. (alama 2)

(e) Taja na ueleze bahari mbili za shairi hili ukizingatia: (alama 4)

 (i) Ubeti

 (ii) Vina

(f) Ujumbe unaowasilishwa katika shairi hili una hadhira lengwa tatu. Zitaje na utoe mifano.

 (alama 6)

**9. MKWARUZANO WA NDIMI**

 Huyo! Mshike huyo !

 Hakuna bunduki wala kifani

 Bomu na risasi hata hawazijui

Lakini mno wanashambuliana

Kwa ndimi zilizonolewa kwa makali

Vipande vya matusi silaha zao.

Yu imara mmoja wao

Akirusha kombora la neno zito!

Limtingishe adui wake

Na kumgusa hisia kwa pigo kuu

Pigo linalochoma moyoni kama kichomi

Kuchipuza joto la hasira na kisasi

Katika mapigano yaso na kikomo

Filimbi ya suluhu inapulizwa kuwaamua!

Nani anayekubali suluhu?

Roho zinakataa katakata

Huku ukaidi ukinyemelea na kutawala kote

Mapandikizi ya watu yakipigana

Vita shadidi visivyo ukomo

Vita vya ndimi!

Magharibi sasa

Jua linapungia mkono machweo

Nalo giza likinyemelea kwa kiburina

Kasi

Sisikii tena sauti za misonyo

Mate yawatesi yamekauka

Makanwa yao yamelemewa na uchovu

Sasa wameshikana mikono

Ishara ya suluhu.

***Maswali***

(a) Hili ni shairi la aina gani? (alama 1)

(b) Eleza dhamira ya mshairi. (alama 2)

(c) Eleza kanuni za utunzi alizotumia mshairi. (alama 4)

(d) Taja mbinu zozote tatu za kifasihi alizotumia mshairi. (alama 3)

(e) Jadili toni ya mshairi katika beti tatu za awali. (alama 2)

(f) Tambua matumizi ya mistari mishata na utoe mifano miwili. (alama 3)

(g) Andika mishororo ya kwanza mitatu katika ubeti wa 4 kwa lugha ya nathari. (alama 3)

(h) Toa maana ya msamiati huu. (alama 2)

 (i) Kombora

(ii) Misonyo

**SHAIRI A SHAIRI B**

 Wewe,

 Utazame mlolongo wa Dunia kitendawili, hakuna ateguaye;

 Waja unaoshika njia likiwapo; Dunia kama tapeli, hadaa nyingi ujuye;

 Unaofuata pembe za barabara zisokuwapo, Dunia mwenye akili, inampiku na yeye;

 Kwenda kuisaka auni, Dunia ina mizungu, tena yapika majungu.

 Kuitafuta kazi inayowala chenga.

 Dunia na yake hali, hupumbaza hatimaye;

 Itazame migongo ya wachapa kazi, Dunia ina akili, binadamu sichezeye;

 Watokwao na jasho kapakapa na, Dunia uwe na mali, huiwezi dhorubaye;

 Wanaotafunwa uhai na jua liso Dunia ina mizungu, tena yapika majungu.

 huruma:

 Wakiinua vyuma na magunia,

 Wakiinua makontena, Dunia wenye muali, ambao waichezeye;

 Wakichubuka mashambani, Dunia kipigo kali, huwakumba hatimaye;

 Wakiumia viwandani, Dunia wakaja kuli, “menipata nini miye?”

 Wakiteseka makazini, Dunia ina mizungu, tena yapika majungu.

 Halafu

 Uangalie ule ujira wa kijungu meko,

 Mshahara usokifu haja,

 Nguo zisizositiri miili dhaifu,

 Kilo chao kisichokuwa na machozi,

 Na

 Ujiangalie

 Mwili wako unaomereta ujana wa ufanisi,

 Gari lako la kifahari lililozibwa vioo,

 Jumba lako la kujishasha kama uwanja mdogo,

 Malaki ya pesa unayomiliki,

 Ujiitapo mwajiri kwa raha, hunusi usaha wa hali yao?

 Maswali

 (a) Je, mashairi haya mawili ni ya aina gani? Toa sababu. (alama 2)

 (b) Taja dhamira kuu katika kila shairi. (alama 2)

 (c) Kwa kutoa hoja zozote **tatu** linganua mashairi haya kiumbo. (alama 3)

 (d) Taja na uelezee **nafsi-nenewa** katika mashairi haya mawili. (alama 2)

1. Kwa kutolea mfano **mmoja mmoja** eleza matumizi ya mbinu hizi za kimtindo katika shairi la A ( (alama 2)
2. Kweli-kinzani
3. Mishata
4. Tambua **idhini** ya kishairi iliyotumika katika neno “Waichezeye” na uelezee dhima yake katika utoshelezi wa kiarudhi. (alama 1)
5. Dondoa mfano **mmoja mmoja** wa mbinu ya tashhisi kutoka kwenye mashairi yote mawili

 (alama 2)

(h) Andika ubeti wa **tatu** katika **shairi la A** kwa lugha nathari. (alama 4)

(i) Eleza maana ya msamiati huu kama ulivyotumika katika vifungu hivi. (alama 2)

 (i) Inampiku.

 (ii) Makontena.